ថ្ងៃចូលរៀនដំបូងតាមអនឡាញ

១ ការណែនាំខ្លួន

 ជំរាបសួរ ! ខ្ញុំឈ្មោះ ចិន សុថារី ។ ខ្ញុំនឹងបង្រៀនមុខវិជ្ជាភាសាខ្មែរប្រចាំថ្នាក់ទី១ និងថ្នាក់ទី២ នៅក្នុងឆ្នាំសិក្សានេះ(២០២០-២០២១)។

២ ការណែនាំអំពីថ្នាក់រៀន

 នៅឆ្នាំសិក្សាថ្មីនេះដោយសារវត្ដមានរបស់កូវីដទើបធ្វើឲ្យយើងទាំងអស់គ្នាមិនអាចចូលរៀនជាធម្មតានៅឯសាលា។ ដូច្នេះហើយទើបខាងសាលាបានបង្កើតកម្មវិធីបង្រៀងតាមរយៈអនឡាញដើម្បីឲ្យប្អូនបានរៀន។

៣ ការណែនាំអំពីវិន័យនៅក្នុងថ្នាក់

 ក្នុងការរៀនតាមរយៈអនឡាញប្អូនៗត្រូវតែចូលរួមទាំងអស់គ្នា។ ពេលដែលយើងរៀនប្អូនៗត្រូវតែយកចិត្ដទុកដាក់រៀនសូត្រ ព្រមទាំងអានច្បាប់សាលាក្នុងការរៀនតាមអនឡាញ ធ្វើកិច្ចការសាលា ធ្វើកិច្ចការផ្ទះ ធ្វើតេស្ដដែលគ្រូបានដាក់ឲ្យធ្វើ។ សម្ភារដែលប្អូនត្រូវមានដូចជា សៀវភៅពុម្ព សៀវភៅសរសេរតាមមុខវិជ្ជា ខ្មៅដៃ ក្ដារឆ្នួន ហ្វឹត ជ័រលុប បន្ទាត់ ….។

៤ ការណែនាំអំពីមេរៀន

 ប្អូនៗត្រូវរៀនតាមមុខវិជ្ជានឹងតាមម៉ោងដែលបានដាក់ឲ្យទើបប្អូនៗទទួលបានពិន្ទុ។ បើប្អូនមិនបានរៀនមេរៀនណាមួយដែលបានដាក់នៅក្នុងថ្ងៃនេះទេនោះប្អូននឹងមិនទទួលបានពិន្ទុទេនៅក្នុងថ្ងៃនេះ។ ឧទាហរណ៍ នៅថ្ងៃចន្ទ មានមុខវិជ្ជា អង់គ្លេស គណិតវិទ្យា វិទ្យាសាស្រ្ដ សិក្សាសង្គម ភាសាខ្មែរ ចឹងប្អូនទាំងអស់គ្នាត្រូវតែរៀនគ្រប់មុខទាំងអស់ទើបបានពិន្ទុពេញ។

៥ ការណែនាំអំពីកិច្ចការសាលានិងកិច្ចការផ្ទះ

 ប្អូនៗត្រូវតែធ្វើកិច្ចការសាលា និងកិច្ចការផ្ទះរួចហើយផ្ញើមកឲ្យអ្នកគ្រូវិញតាម Google drive របស់អ្នកគ្រូដើម្បីបានពិន្ទុ។

៦ ការណែនាំសិស្សឲ្យរៀនសរសេរឈ្មោះជាភាសាខ្មែរ

 នៅពេលដែលប្អូនៗទាំងអស់គ្នាចាប់ផ្ដើមធ្វើកិច្ចការសាលា ឬកិច្ចការផ្ទះសូមប្អូនៗកុំភ្លេចសរសេរឈ្មោះជាភាសាខ្មែរ និងអង់គ្លេស។ អ្នកគ្រូសូមឲ្យកូនៗទាំងអស់គ្នារៀនសរសេរឈ្មោះខ្លួនឯងជាភាសាខ្មែរឲ្យស្ទាត់។ បញ្ជាក់ : សរសេរតែនៅលើកិច្ចការមុខវិជ្ជាភាសាខ្មែរទេ កុំសរសេរឈ្មោះខ្មែរនៅក្នុងមុខវិជ្ជាផ្សេងៗទៀត។